בן שמן

בֵּן שֶׁמֶן הוא מושב השוכן כ-2.5 קילומטר ממזרח ללוד בתחום המועצה האזורית חבל מודיעין. יער בן שמן מקיף את המושב ממזרח, דרום ומערב. מצפון למושב נמצא כביש 443 ומושב גנתון. בתקופה הממלוכית התקיים במקום יישוב בשם בית עריף (כפר ערבי שניטש במהלך המאה ה-16, להבדיל מהכפר דיר טריף שעליו הוקם היישוב "בית עריף" לאחר הקמת המדינה), שאדמותיו נרכשו לשם התיישבות יהודית בשנת 1904. המושב נוסד בדצמבר 1952 על ידי עולים מרומניה, מדרום לכפר הנוער בן שמן, על אדמות שהיו בעבר חלק משטחי החווה החקלאית במקום, ומשטחי מושב בן שמן הוותיק, שהפך לימים ליישוב כרם בן שמן. הצירוף לקוח מספר ישעיהו: „אָשִׁירָה נָּא לִידִידִי שִׁירַת דּוֹדִי לְכַרְמוֹ כֶּרֶם הָיָה לִידִידִי בְּקֶרֶן בֶּן שָׁמֶן.” — ספר ישעיהו, פרק ה', פסוק א' בשנת 1997 החל המושב ליזום במהלך להפשרת הקרקעות החקלאיות שהוחכרו למושב לצורך בניית שכונה חדשה, שתסופח לעיר לוד. זאת על בסיס החלטה 737 של מינהל מקרקעי ישראל שנתנה הרשאה למושבים לשינוי יעוד של קרקע חקלאית. לצורך מימוש התוכנית חבר המושב לחברה הממשלתית - החברה לפיתוח אזור לוד-רמלה (לור"ם). מנכ"ל החברה יעקב אטרקצ'י, אף רכש בית במושב. החברה החלה בתכנון השכונה, על שטח של 550 דונם ממזרח ללוד וממערב למושב. באוגוסט 1999 הגישה לוועדה המחוזית לתכנון ובנייה מרכז, תוכנית להפשרת הקרקע ובניית 2,000 יחידות דיור. בדצמבר 1999 נכנסה חברת דלק נדל"ן כשותפה לפרויקט יחד עם לור"ם, שתי החברות שילמו למושב 8.5 מיליון. ארגוני איכות הסביבה, בראשם החברה להגנת הטבע הגישו התנגדויות לתוכנית והוועדה קיבלה את טענת הארגונים הירוקים, לפיה שטח התוכנית מוגדר בתוכנית המתאר המחוזית כנחל. מאחר שבמרכז השטח שבו תוכננה השכונה זורם נחל גזר. למרות ביטול התוכנית, הודיעה המועצה האזורית חבל מודיעין כי היא מוכנה להעביר את השטח לתחום השיפוט של לוד. בשנת 2017, חודשה שוב התוכנית לבנייה על אדמות המושב, לאחר שהממשלה חתמה על הסכם גג עם עיריית לוד להקמת 17 אלף דירות בעיר, מתוכן 4,000 שייבנו של קרקעות המושב בן שמן. בינואר 2019 חתמה חברת אאורה השקעות שבבעלות יעקב אטרקצ'י (ששימש קודם כמנכ"ל לור"ם) על הסכם עם ועד אגודת מושב בן שמן לרכישת מגרשים להקמת 500 יחידות דיור, תמורת 45 מיליון שקל. המושב קיבל לידיו את הקרקע בפטור ממכרז. ההסכם נחתם זמן קצר לאחר שתוכנית השכונה החדשה אושרה בוועדה הארצית לתכנון ולבנייה של מתחמים מועדפים לדיור. חברת אאורה דיווחה כי היא צופה רווח של 100 מיליון שקל מהפרויקט. ביוני 2020, זכתה חברת פרשקובסקי במכרז שפורסם על ידי החברה הממשלתית דירה להשכיר ורשות מקרקעי ישראל לבניית מאות דירות להשכרה במתחם. פרשקובסקי זכתה במכרז לאחר שהציעה 104 מיליון שקל בעבור הקרקע. שטח המושב כ-2,500 דונם, ותושביו מתפרנסים בעיקר מחקלאות - גידול תבואה, ירקות, זיתים, פרדס ולול אווזים. האישים הבאים קשורים למושב בן שמן: דוד מנחם - קצין צה"ל במילואים בדרגת תת-אלוף. מתגורר במושב בן שמן. איריס ברנע - שחקנית ישראלית בעבר, וכיום עוסקת בטיפולי גוף ונפש. מתגוררת במושב בן שמן. עומר ברנע - שחקן, דוגמן וקריין ישראלי. נולד וגדל במושב בן שמן. רום ברנע - שחקן ישראלי. נולד וגדל במושב בן שמן. שמעון סוסן - ראש המועצה האזורית חבל מודיעין משנת 2004. מתגורר במושב בן שמן. אנג'לה קליין - אמנית ישראלית. נולדה במושב בן שמן. כרם בן שמן מושבת בצלאל מדיה וקבצים בנושא בן שמן בוויקישיתוף אתר האינטרנט הרשמי של בן שמן בן שמן (מושב) (ישראל), דף שער בספרייה הלאומית בן שמן - המועצה המקומית חבל מודיעין ליאוניד סטסין, בן שמן: כביש חוצה ישראל- שיעתוק בית בד, אתר רשות העתיקות – מינהל שימור, מרץ 2002. תמל/1064 לוד - מתחמי בן שמן ובית הקשתות, באתר החברה להגנת הטבע אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 30. ישובים חדשים באזור לוד-מודיעין, הארץ, 4 בדצמבר 1952 737: מחכים לפסיקה בעליון, באתר גלובס, 2 ביוני 1997 יואב יצחק, ‏דירקטוריון לור"ם מתכנס לדון בתלונות על אי סדרים לכאורה במיליוני שקלים, באתר גלובס, 22 בספטמבר 1999 נתן ליפסון, (16/11/99) חשד לאי-סדרים בפעילותו של מנכ"ל לור"ם יעקב אטרקצ'י, באתר TheMarker‏, 22 באוגוסט 2004 דליה טל, ‏מושב בן-שמן יבקש להפשיר 550 דונם ליד לוד כדי להקים 2,000 יח"ד, באתר גלובס, 17 באוגוסט 1999 דוד חיון, ‏דלק ולור"ם ישקיעו 65 מיליון ד' במיזם דיור ליד בן-שמן-לוד, באתר גלובס, 22 בדצמבר 1999 דליה טל, ‏משרד השיכון: איננו מתערבים בהכרעות בוועדות התכנון, באתר גלובס, 20 באוקטובר 2002 זיו מאור, שרנסקי: ביטול התוכנית להקמת 1,200 דירות במושב בן שמן שיסופחו ללוד - פוגע בעיר, באתר הארץ, 25 בספטמבר 2002 אירית חודורוב, דני זאק, הסכמה בין לוד וחבל מודיעין על העברת שטחים, באתר ynet, 11 במרץ 2003 נמרוד בוסו, הממשלה חתמה על הסכם גג עם עיריית לוד: 17 אלף דירות ייבנו בעיר, באתר TheMarker‏, 16 במאי 2017 עינת אלפסה, הסכם גג ענק בלוד: יצורפו שטחים מהמושבים הסמוכים, באתר ynet, 16 במאי 2017 שלומית צור, ‏נחתם הסכם בין אאורה לוועד אגודת מושב בן שמן לרכישת מגרשים להקמת 500 יחידות דיור, באתר גלובס, 27 בינואר 2019 יורם גביזון, גילי מלניצקי, אאורה צופה רווח של 100 מיליון שקל מפרויקט להקמת 500 דירות בבן שמן, באתר TheMarker‏, 27 בינואר 2019 אורי חודי, ‏פרשקובסקי רוכשת קרקע בלוד לשכירות טווח ארוך ב-104 מ' שקל, באתר גלובס, 15 ביוני 2020